**NAVODILO PREISKOVANCEM ZA IZVEDBO 75 g OGTT (oralni glukozno tolerančni test)**

NAMEN PREISKAVE

Odkrivanje motene tolerance za glukozo in sladkorne bolezni.

PRIPRAVA PREISKOVANCA

OGTT predvidoma **traja 2 uri**.

Na odvzem **pridite tešči**. Ne jejte 8 – 14 ur pred odvzemom. Vsaj 3 dni pred testom uživajte normalno prehrano. Upoštevajte navodila zdravnika.

Test izvajamo vsak **dan zjutraj**, in sicer se je potrebno **na sprejemnem okencu** zglasiti med **7:15 in 8:00.**

IZVEDBA TESTA

* Preiskovancu se odvzame prvi vzorec krvi pred zaužitjem raztopine glukoze (**0 h**). Orientacijsko se mu določi glukozo v krvi z glukometrom. Glede na rezultat meritve, test zaključimo ali izvedemo obremenitev z glukozo.
* Obremenitev s 75 g brezvodne glukoze v 250 – 300 ml vode: preiskovanec mora raztopino glukoze zaužiti v 5 min, čas se šteje od prvega zaužitega požirka.
* Po zaužitju raztopine glukoze se preiskovanec vrne v čakalnico, kjer počaka do naslednjega odvzema krvi. Medtem ne sme jesti, piti ali kaditi, pogojno je dovoljen le kak požirek vode.
* Drugi vzorec krvi za določitev koncentracije glukoze se odvzame po 120 min po zaužitju raztopine glukoze (**2 h**), po katerem je test končan in preiskovanec lahko nadaljuje z običajnimi telesnimi dejavnostmi in uživanjem hrane.